L'assegurador, dins l'àmbit de l'assegurament obligatori i amb càrrec a l'assegurança de subscripció obligatòria, ha de satisfer al perjudicat l'import dels danys soferts en la seva persona i els seus béns.
El perjudicat o els seus hereus tenen acció directa per exigir-ho.
Únicament queda exonerat d'aquesta obligació si prova que el fet no dóna lloc a l'exigència de responsabilitat civil conforme a l'article 1 d'aquesta Llei.
Prescriu pel transcurs d'un any l'acció directa per exigir a l'assegurador la satisfacció al perjudicat de l'import dels danys soferts per aquest en la seva persona i els seus béns.
En el termini de tres mesos des de la recepció de la reclamació del perjudicat, l'assegurador ha de presentar una oferta motivada d'indemnització si entén acreditada la responsabilitat i quantificat el dany, que compleixi els requisits de l'apartat 3.
En cas contrari, o si la reclamació ha estat rebutjada, ha de donaruna resposta motivada que compleixi els requisits de l'apartat 4 d'aquest article.
L'incompliment d'aquesta obligació constitueix infracció administrativa greu o lleu, d'acord amb el que disposen els articles 40.4. t i 40.5. d del Text refós de la Llei d'ordenació i supervisió de les assegurances privades, aprovat pel Reial decret legislatiu 6/2004, de 29 d'octubre.
Transcorregut el termini de tres mesos sense que s'hagi presentat una oferta motivada d'indemnització per una causa no justificada o que sigui imputable a l'assegurador, s'han de meritar interessos de demora, d'acord amb el que preveu l'article 9 d'aquesta Llei.
També s'han de meritar interessos de demora en cas que, havent estat acceptada l'oferta pel perjudicat, aquesta no hagi estat satisfeta en el termini de cinc dies, o no s'hagi consignat per a pagament la quantitat oferta.
L'assegurador ha d'observar des del moment que conegui per qualsevol mitjà l'existència del sinistre una conducta diligent en la quantificació del dany i la liquidació de la indemnització.
El que disposa aquest apartat és aplicable per als accidents que es puguin indemnitzar pel sistema de les oficines nacionals d'assegurança d'automòbils, cas en què qualsevol referència a l'assegurador s'entén feta a l'Oficina Espanyola d'Asseguradors d'Automòbils (Ofesauto) i a les entitats corresponsals autoritzades per representar entitats asseguradores estrangeres.
Perquè sigui vàlida als efectes d'aquesta Llei, l'oferta motivada ha de complir els requisits següents:
a ) Ha de contenir una proposta d'indemnització pels danys a les persones i els béns que es puguin haver derivat del sinistre.
En cas que concorrin danys a les persones i els béns ha de constar de forma separada la valoració i la indemnització oferta per a uns i altres.
b ) Els danys i perjudicis causats a les persones s'han de calcular segons els criteris i imports que es recullen a l'annex d'aquesta Llei.
c ) Ha de contenir, de forma desglossada i detallada, els documents, informes o qualsevol altra informació de què es disposi per valorar els danys, i s'han d'identificar aquells en què s'hagi basat per quantificar de forma precisa la indemnització oferta, de manera que el perjudicat tingui els elements de judici necessaris per decidir-ne l'acceptació o el rebuig.
d ) S'ha de fer constar que el pagament de l'import que s'ofereix no es condiciona a la renúncia pel perjudicat de l'exercici de futures accions en cas que la indemnització percebuda sigui inferior a la que li pugui correspondre en dret.
e ) Es pot consignar per a pagament la quantitat oferta.
La consignació es pot fer en diners efectius, mitjançant un aval solidari de durada indefinida i pagador a primer requeriment emès per una entitat de crèdit o societat de garantia recíproca o per qualsevol altre mitjà que, segons el parer de l'òrgan jurisdiccional corresponent, garanteixi la disponibilitat immediata, si s'escau, de la quantitat consignada.
En el supòsit que l'assegurador no realitzi una oferta motivada d'indemnització, ha de donar una resposta motivada ajustada als requisits següents:
a ) Ha de donar contestació suficient a la reclamació formulada, amb indicació del motiu que impedeix efectuar l'oferta d'indemnització, ja sigui perquè no està determinada la responsabilitat, perquè no s'ha pogut quantificar el dany o bé perquè hi ha alguna altra causa que justifica el rebuig de la reclamació, que ha de ser especificada.
b ) Ha de contenir, de forma desglossada i detallada, els documents, informes o qualsevol altra informació de què es disposi, que acreditin les raons de l'entitat asseguradora per no donar una oferta motivada.
c ) Ha d'incloure una menció al fet que no requereix acceptació o rebuig exprés pel perjudicat, ni afecta l'exercici de qualssevol accions que li puguin correspondre per fer valer els seus drets.
Es pot precisar per reglament el contingut de l'oferta motivada i de la resposta motivada.
En tot cas, l'assegurador ha de fiançar les responsabilitats civils i abonar les pensions que l'autoritat judicial hagi exigit als presumptes responsables assegurats, d'acord amb el que estableixen els articles 764 i 765 de la Llei d'enjudiciament criminal.
Les pensions provisionals s'han de calcular de conformitat amb els límits que estableix l'annex d'aquesta Llei.
L'assegurador, dins l'àmbit de l'assegurament obligatori i amb càrrec a l'assegurança de subscripció obligatòria, ha de satisfer al perjudicat l'import dels danys soferts en la seva persona i en els seus béns.
El perjudicat, o els seus hereus, tenen acció directa per exigir-lo.
Només queda exonerat d'aquesta obligació si prova que el fet no dóna lloc a l'exigència de responsabilitat civil de conformitat amb l'article 1.
L'acció directa per exigir a l'assegurador que satisfaci al perjudicat l'import dels danys soferts pel perjudicat en la seva persona i en els seus béns prescriu pel transcurs d'un any.
En tot cas, l'assegurador, fins al límit quantitatiu de l'assegurament obligatori, ha de fiançar les responsabilitats civils i abonar les pensions que l'autoritat judicial exigeixi als presumptes responsables assegurats, d'acord amb el que estableixen els articles 764 i 765 de la Llei d'enjudiciament criminal.